Document ID: 31997D0602

31997D0602
L 242/64
SLUŽBENI LIST EUROPSKE UNIJE
ODLUKA VIJEĆA
od 22. srpnja 1997.
o popisu iz članka 3. stavka 1. drugog podstavka Uredbe (EEZ) br. 3254/91 i članka 1. stavka 1. točke (a) Uredbe Komisije (EZ) br. 35/97
(97/602/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir prijedlog Komisije,
uzimajući u obzir Uredbu Vijeća (EEZ) br. 3254/91 od 4. studenoga 1991. o zabrani uporabe stupica na području Zajednice i unošenja na područje Zajednice krzna i proizvoda dobivenih od određenih divljih životinjskih vrsta koje potječu iz zemalja u kojima ih love stupicama ili metodama zamki koje ne odgovaraju međunarodnim humanim standardima hvatanja stupicom (1), a posebno njezin članak 3. stavak 1. drugi podstavak,
budući da se Uredba Komisije (EZ) br. 35/97 od 10. siječnja 1997. o utvrđivanju odredaba o izdavanju potvrda za krzno i za robu obuhvaćenu Uredbom Vijeća (EEZ) br. 3254/91 (2), a posebno njezin članak 1. stavak 1. točka (a) primjenjuje samo u odnosu na uvoz krzna životinja koje nisu rođene i uzgojene u zatočeništvu iz zemalja koje se nalaze na popisu u Prilogu ovoj Odluci;
budući da je navedena lista sastavljena na temelju podataka koje je Komisija tražila od zemalja unutar poznatog područja distribucije vrsta navedenih u Prilogu I. Uredbi (EEZ) br. 3254/91;
budući da je Vijeću na odobrenje poslan Međunarodni sporazum o standardima humanog lova stupicama; budući da je primjereno suzdržati se od radnji koje bi mogle poništiti cilj i svrhu Sporazuma; budući da se stoga na popisu nalaze i zemlje koje su parafirale Sporazum;
budući da, inter alia, do pristupanja Međunarodnom sporazumu o standardima humanog lova stupicama dodatnih trećih zemalja ili nekih drugih situacija obuhvaćenih člankom 3. stavkom 1. Uredbe (EEZ) br. 3254/91, ova Odluka može biti samo prijelazne naravi; budući da bi gore naveden popis trebalo odmah izmijeniti sukladno novim situacijama kako se ne bi ometala trgovina krznom i proizvodima povezanim s krznom;
budući da Odbor iz članka 5. Uredbe (EEZ) br. 3254/91, s kojim je provedeno savjetovanje pisanim postupkom 20. prosinca 1996., nije donio povoljno mišljenje o nacrtu odluke Komisije kojom se utvrđuje popis ovlaštenih zemalja,
DONIJELO JE OVU ODLUKU:
Članak 1.
Popis zemalja koje udovoljavaju barem jednom uvjetu iz članka 3. stavka 1. prvog podstavka Uredbe (EEZ) br. 3254/91 te iz članka 1. stavka 1. točke (a) Uredbe Komisije (EZ) br. 35/97, nalazi se u Prilogu ovoj Odluci zajedno s predmetnim vrstama.
Članak 2.
Ova Odluka stupa na snagu na dan objave u Službenom listu Europskih zajednica.
Članak 3.
Ova je Odluka upućena državama članicama.
Sastavljeno u Bruxellesu 22. srpnja 1997.

Labels: 1
5
20
3
6